Gavit je chrámová predsieň alebo miesto s valenou klenbou oproti vchodu do chrámu, kde sa zhromažďovali mnísi a zároveň slúžil k pohrebným účelom. Často sa tam nachádzali hrobky kniežacích rodín. Podľa arménskeho cirkevného zákona nesmeli byť pochovaní v samotnom kostole. Konali sa tam aj vyhlásenia predpisov a zákonov. Gavit mal od istej miery podobnú úlohu, ako westwerk v predrománskej a románskej architektúre v Európe. Početné výklenky v stenách naznačujú, že tu boli umiestnené knihy, že sa mohlo jednať v mnohých prípadoch, ako učebňa a knižnica. Interiér je rozdelený na deväť polí štyrmi stĺpmi. Menej časté sú trojloďové gavity so šiestimi stĺpmi. Stredné stropné pole je zvyčajne zaklenuté alebo inak vyvýšené kupolou bez tambura. Nad kupolou sa nachádza stredový otvor (okulus) s lucernou. V mnohých prípadoch sa jedná o štvorcový alebo kruhový svetelný otvor. Tento svetelný otvor (okulus) v strope odkazuje na starý arménsky dom typu "glkhatun", ktorý bol postavený v 5. storočí pred Kristom. Posledným viditeľným znakom vývoja gavitu je sieň bez stĺpov a priestor je zaklenutý pretínajúcimi oblúkmi.